Poliția a stabilit cauza accidentului în care a fost implicat Tiger Woods. Jucătorul de golf conducea cu 140 km pe oră.
Tiger Woods conducea cu 140 km pe oră în momentul accidentului de mașină din februarie. Woods a fost eliberat din spital la începutul acestei luni, după ce a suferit o serie de răni grave. Șeriful șef din Los Angeles: "Principalul factor care a cauzat accidentul a fost conducerea cu o viteză nesigură pentru condițiile de trafic".
Tiger Woods conducea aproape de dublul limitei de viteză de 45 mph (72 km/h), când a suferit accidentul de mașină, în februarie, potrivit șefului poliției din Los Angeles, informează BBC Sports.Jucătorul de golf, în vârstă de 45 de ani, a suferit un accident de mașină cumplit, în luna februarie, paramedicii și pompierii făcând atunci eforturi mari pentru a-l descarcera din epava mașinii sale.Potrivit poliției, mașina lui Woods a părăsit carosabilul cu o viteză de aproximativ 84-87 mph (135-140 km/h) și s-a rostogolit de mai multe ori. Woods a fost eliberat din spital la începutul acestei luni, după ce a suferit o serie de răni grave.Șeriful șef din Los Angeles, Alex Villanueva, a declarat, citat de BBC Sports: "Principalul factor care a cauzat accidentul a fost conducerea cu o viteză nesigură pentru condițiile de trafic și incapacitatea de a negocia virajele la acea viteză."Mașina lui Woods a trecut de linia de demarcație a drumului și a ieșit în afara acestuia, oprindu-se la peste 100 de metri de locul părăsirii carosabilului, lovind în cale un copac și rostogolindu-se de mai multe ori, în apropierea zonei Ranchos Palos Verdes. Americanul a suferit fracturi deschise la picior, precum și alte leziuni la picior și la gleznă.În plus, pe lângă viteza de 140 km/h cu care a lovit parapetul drumului, șeriful Villanueva a adăugat că viteza estimată cu care vehiculul a lovit copacul a fost de 75 mph (aproximativ 120 km/oră.